המבורגר

המבורגר (באנגלית: Hamburger) הוא קציצה מטוגנת או צלויה העשויה לרוב מבשר בקר (או מתחליף בשר), ושמו של כריך העשוי מקציצה זו. כריך ההמבורגר מוגש בלחמנייה עגולה פרוסה לשניים, עם תוספות כגון ירקות, רטבים, גבינה ובייקון.

==היסטוריה==
ישנו ויכוח על זהות ממציאו של כריך ההמבורגר, ומספר רב של טבחים ובעלי מסעדות טוענים להמצאתו, בעיקר באמריקה ובגרמניה, אך רוב החוקרים מאמינים שמקורו באמצע המאה ה-19 בארצות הברית. שמו לקוח משם מאכל אחר, סטייק המבורג (Hamburg Steak) מאכל הדומה לסטייק טרטר אותו הביאו עימם מהגרים גרמניים לאמריקה. גרסאות צלויות של מאכל זה החלו להופיע בספרי בישול ומסעדות אמריקאיות במאה ה-18 ואילך, לעיתים בין שתי פרוסות לחם. כיום ההמבורגר מוגש בדיינרים ובמזללות מזון מהיר, ובמסעדות בכל רחבי ארצות הברית עם צריכה מוערכת של כ-5 מיליארד המבורגרים בשנה שמשקלם כ-540,000 טון של "בשר", דבר שהופך את מכירת המבורגרים לעסק משגשג.<ref></ref>

ההמבורגר, כמו המאכל עליו הוא מבוסס, נקרא על שם העיר הגרמנית המבורג.<ref></ref>

==הכנה והגשה==
ארוחת המבורגר ברשת [[מקדונלד'ס|200x200 פיקסלים]]
הקציצה מטוגנת במחבת או צלויה על גריל. מעל הקציצה נהוג להוסיף רטבים ותוספות (גבינה, ירקות, תוספת בשר וכו'). נהוג להגיש לצד ההמבורגר צ'יפס או טבעות בצל כתוספת.

קיימות חברות מזון מהיר שמוכרות בהיקף רחב מנות המבורגר ובנוסף מסעדות רבות אשר מתמחות בהכנת המבורגר ואינן נחשבות לרשתות מזון מהיר. ההבדלים העיקריים בין אלו לרשתות המזון המהיר הם באיכות המרכיבים, רמת ההגשה והבישול, אופי השירות והמחיר.

==הפצתו בעולם של ההמבורגר==
סניף רשת המזון המהיר [[ברגר קינג בווינה|207x207px]]
המבורגר נחשב לאחד ממאכלי המזון המהיר המוכרים ביותר בעולם. כיום המאכל משמש כמנת הדגל של רשת המזון המהיר האמריקאית מקדונלד'ס, של מתחרתה ברגר קינג ושל עוד רשתות מזון מהיר רבות. גם בישראל המאכל נחשב כפופולרי ביותר וגם משתמש כמאכל הדגל של החברה הישראלית בורגראנץ'.

==צ'יזבורגר==
200x200 פיקסלים

צ'יזבורגר הוא הלחם בסיסים באנגלית של גבינה (Cheese) והמבורגר, והמושג מתאר המבורגר בתוספת גבינה. בארצות הברית משתמשים לרוב בגבינה אמריקאית להכנת צ'יזבורגר, שהיא גבינה מעובדת, זולה וזמינה המכילה צ'דר. בישראל נהוג להשתמש בסוגים שונים של גבינה צהובה, ביניהם צ'דר, אמנטל או גבינה תוצרת הארץ הדומה לאלו.

בהמבורגריות נהוג להניח את הגבינה על הקציצה לאחר הפיכתה על הגריל ולפני הורדתה ממנו כדי לאפשר לה להינתך על הקציצה.

== המבורגר צמחוני ==
200x200 פיקסלים
המבורגר צמחוני הוא גרסה ללא בשר של ההמבורגר הקלאסי, אשר משתמשת ברכיבים מהצומח כדי להעניק את הטעם, המרקם והמראה של בשר. מוצר זה נוצר על מנת לספק מענה לביקוש ההולך וגדל למזון בריא וידידותי לסביבה, ומתאים גם לטבעונים ולצמחונים.<ref></ref> המבורגר צמחוני מציע יתרונות בריאותיים וסביבתיים, כמו הפחתת צריכת השומן הרווי והקטנת ההשפעה הסביבתית של תעשיית הבשר. המוצר הזה משלב טכנולוגיה מתקדמת וידע תזונתי כדי לספק חוויית אוכל קרובה ככל האפשר להמבורגר המסורתי, תוך שמירה על עקרונות הטבעונות והצמחונות.<ref></ref>

==המבורגר מהונדס==
ההמבורגר המתורבת הראשון, ב[[אוגוסט 2013]]
מספר מיזמי מחקר עדכניים מגדלים בשר במעבדה באופן ניסויי, אך בשר מהונדס עדיין לא זמין באופן מסחרי.<ref></ref> באפריל 2013 נחשף לראשונה לציבור ההמבורגר הראשון שהוכן מבשר בקר שגדל במעבדה.

בשר מהונדס ידוע גם בשמו השני "בשר מתורבת", גישה זו מציעה חדשנות בצורת גידול הבשר ללא צורך בבעלי חיים. טכנולוגיות אלו, המבוססות על הנדסת רקמות וגידול תאים, מאפשרות יצירת מוצרי בשר דמויי בשר אמיתי, הכוללים בשר בקר, עוף, דגים ואף מוצרים מן הצומח.

יתרונותיו של הבשר המהונדס הם רבים: הוא מפחית משמעותית את הפגיעה הסביבתית, מונע צער בעלי חיים, מאפשר יצירת מוצר בריא יותר ויכול לספק מקור חלבון יציב וזמין לאוכלוסיית העולם הגדלה.

עם זאת, קיימים גם אתגרים לא מעטים: טכנולוגיית גידול הבשר במעבדה יקרה יחסית, נדרש פיתוח רגולטורי ברור לאישור ושיווק מוצרי בשר מתורבת, ויש צורך להגביר את המודעות והקבלה של מוצרים אלו בקרב הצרכנים. עם התקדמות הטכנולוגיה והפחתת העלויות, ייתכן שבשר מהונדס יהפוך למקור חלבון זמין, בריא ובר קיימא וההמבורגר המהונדס יהפוך למאכל פופולרי בקרב הכלל.<ref></ref>

==ראו גם==
* מדד ביג מק
* המבורגר צמחוני

==קישורים חיצוניים==

*[http://burger-il.com/ קהילת המבורגר ישראל]
*[http://www.xnet.co.il/food/articles/0,14567,L-3082306,00.html ההמבורגר המושלם] כתבה ומתכונים של גיא רובננקו באתר Xnet
* [http://whatscookingamerica.net/History/HamburgerHistory.htm היסטוריה של ההמבורגרים (באנגלית)]
* שרי אנסקי, [http://www.nrg.co.il/online/55/ART2/121/005.html?hp=55&loc=37&tmp=3595 בורגר קלאס: שרי אנסקי מכינה המבורגר ביתי משובח], nrg, 19 ביוני 2010
* 
* 
* 
* 
* ירון טן ברינק, גלי וולצקי ונעמה רק, [https://www.hashulchan.co.il/ההיסטוריה-של-ההמבורגר/#google_vignette הרגעים הגדולים בתולדות ההמבורגר], באתר [https://www.hashulchan.co.il/ השולחן]
* שירי ויצנר, [https://www.hey-fa-it.com/2022/09/ההמבורגר-הכי-טוב-בחיפה.html ההמבורגר הכי טוב בחיפה: כל המומלצים שלי], באתר https://www.hey-fa-it.com/

==הערות שוליים==

קטגוריה:מאכלי בשר
קטגוריה:כריכים
קטגוריה:מזון מהיר
קטגוריה:מאכלים לאומיים